জয়দেবপুর থানার এসআই উজ্জল হোসেন ও নিহত বোরহানের বাবা জালাল মিয়া জানান, গাজীপুর সিটি কর্পোরেশনের টঙ্গীর স্টেশনরোড এলাকায় কপিকল (চেইন-কোপ্পা)-এর দোকান রয়েছে বোরহানের। বোরহান জয়দেবপুর থানার ইটাহাটা এলাকার ভাওয়াল বদরে আলম সরকারী কলেজের পশ্চিমপাশের ক্যাপ তৈরির একটি কারখানা থেকে এম্ব্রয়ডারিসহ কয়েকটি ভারী মেশিন ট্রাকে তুলে দেয়ার চুক্তি নেয়। সে অনুযায়ি বৃহস্পতিবার সকাল ৯টার দিকে কপিকল দিয়ে মেশিন ট্রাকে তুলতে গিয়ে কপিকল স্থাপনের কাজ করছিল ৬ শ্রমিক। এসময় অসাবধানতাবশতঃ উপরে ঝুলে থাকা বিদ্যুতের তারের সঙ্গে কপিকলের খুঁটির স্পর্শ হলে ওই বোরহানসহ ছয় শ্রমিক বিদ্যুৎস্পৃষ্ট হয়। পরে এলাকাবাসী ঘটনাস্থল থেকে তাদের উদ্ধার করে শহীদ তাজউদ্দীন আহমদ মেডিক্যাল কলেজ হাসপাতালে নিয়ে যায়। সেখানে কর্তব্যরত চিকিৎসক দুইজনকে মৃত ঘোষনা করেন।